एसएसपी गाजियाबाद वैभव कृष्ण ने बताया कि इस मुठभेड़ में उनका एक सिपाही आशीष बाइकर्स बदमाशों का पीछा करते हुए बाइक फिसलने के कारण घायल हुआ है। दोनों बदमाशों को पुलिस हिरासत में नरेंद्र मोहन अस्पताल में भर्ती कराया गया है। पकड़े गए दोनों बदमाश दिल्ली के रहने वाले है और हाल में थाना साहिबाबाद क्षेत्र में लूट की दो वारदातों को अंजाम दिया था। जिसमें 4 सितंबर को एयरटेल कंपनी के कलेक्शन एजेंट से शालीमार गार्डन में की गई दो लाख की लूट और पाइप मार्केट में सेनेटरी व्यवसाई नूपुर जैन के स्टोर पर हुई 90 हजार की लूट और फाइरिंग की घटनाओं में अपना हाथ होना दोनों आरोपियों ने स्वीकार किया है। भागे हुए तीसरे आरोपी की तलाश में पुलिस की टीमें लगी हुई हैं ,उसे भी जल्दी कानून के हवाले किया जाएगा।